Priel
Priel (distaget  er vro,  pelloc'h) zo ur gumun eus Breizh e kanton Landreger, e departamant Aodoù-an-Arvor, war lez kleiz aber stêr Landreger.

Douaroniezh 
Bevennet eo Priel gant an dour : ur mor (hini Breizh) ha div stêr (ar Gindi ha genoù ar Yeodi (rinier Landreger).
Gwelout ivez : ar Roc'h Velen.

Ar Vinic'hi, Kamlez, Landreger, Perwenan ha Plougouskant eo ar c'humunioù amezek.

Anv 
"Ploeguyel" c. 1160 (Dom Morice); "Ploeguiel", 1253 ha c. 1330 (Eskoptioù Breizh) ; "Plogul", "Ploeguier", "Ployguiel", "Pluiguyel", "Ploeguielle", Plueyguiel", "Pluoyguiel", "Pluyguiuel", 1330 (prosez santelezhadur sant Erwan); "de Plebello ?", 1371 (Dom Morice); "Ploeguiell" 1420 (Yann V); "Ploeguiel", 1426, "Ploueguiel" 1516, (diellevr Redon); "Ploueguel", 1592 (Eskoptioù Breizh); "Plonguel", 1630 (Ao. Hardy)

Dont a ra eus an anv kozh Plougiel (alese an anv ofisiel gallek), deuet eus an anv Kiel, skrivet Chielus en ur Vita eus 884 gant un diskibl da Baol Aorelian.

Ardamezioù 
N'ez eus ket evit ar poent

Istor



Brezel-bed kentañ  
 E-pad ar Brezel Bras e oa bet degemeret e Priel, e-tal kaeoù Landreger, unan eus kentañ bonioù dournijerezioù. E 2004 e oa bet savet ur monumant koun war lec'hienn ar Roc'h Du.
 96 gwaz a gollas o buhez abalamour d'ar brezel hervez monumant ar re varv, d.le. 4,37 % ag ar boblañs hervez an niveradeg bet graet e 1911.

Eil Brezel-bed 
 Mervel a reas 31 den eus ar gumun abalamour d'ar brezel.

Trevadennoù 
 Brezel Indez-Sina: pemp soudard a varvas.
 Brezel Aljeria: ur soudard a varvas e 1962 .

Monumantoù ha traoù heverk

Iliz Itron Varia

Kastell Keralio 

, a c'haller gweladenniñ an diavaez anezhañ adalek miz Gouere betek miz Gwengolo

Chapel Itron-Varia ar C'heloù Mat

Liorzhoù ar plant arallvro e Maner Kestellig

Treuzell Sant-Frañsez (dreist ar Gindi)

Karrbont Kerdeozer 
 war linenn hent-houarn gozh Landreger-Lannuon (1906-1949), bet savet gant Louis Harel de la Noë

Dourbont ar Gindi 
bet savet adalek 1610 betek 1623

Porzh ar Roc'h Velen.

Emdroadur ar boblañs abaoe 1962

Melestradurezh

Tud brudet
 Mabik Rémond (1835-1905) a oa ur skarzher-siminal ha livour kantreat e Sant-Erwan,
 Alexander Calder (1898-1976) a oa ur c'hizeller hag ul livour amerikan hag a chomas e Breizh ingal, adalek 1931. Prenañ a reas ti ar Palud, er Roc'h Velen, e Priel, e 1957,
 Yann Sohier (1901-1935), skolaer ha diazezer ar gelaouenn Ar Falz (1932), a oa chomet eno ; tad Mona Sohier an hini eo, gwall anavezet evel Mona Ozouf.

Tud bet ganet eno
 Charles Trémel, Jarl Priel e anv-pluenn, skrivagner brezhonek ; anavezet mat eo abalamour d'e oberenn veur, da lâret eo teir levrenn: Va Zammig Buhez, Va Buhez e Rusia hag Amañ hag ahont - e eñvorennoù, 23 a viz Ebrel 1885.

Tud bet marvet eno
 Jean-François-Marie Le Guen, Yann ar Gwenn pe "Dall-ar-Gwenn", ar gwerzour dall, 29 a viz Kerzu 1849.

Ardamezeg ar familhoù

Gevelliñ

Liammoù diavaez

 Priel war lec'hienn Geobreizh

Levrlennadur

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

Daveoù ha notennoù

Kumunioù Aodoù-an-Arvor
Kumunioù Treger
Priel
Yeodi